CELEX: 62010TO0071(01)
Language: el
Date: 2011-04-08 00:00:00
Title: Διάταξη του Προέδρου του Γενικού Δικαστηρίου της 8ης Απριλίου  2011. # Xeda International SA κατά Ευρωπαϊκής Επιτροπής. # Αίτηση ασφαλιστικών μέτρων - Οδηγία 91/414/ΕΟΚ - Απόφαση σχετικά με τη μη καταχώριση της ουσίας διφαινυλαμίνη στο παράρτημα I της οδηγίας 91/414 - Νέα αίτηση αναστολής εκτελέσεως - Δεν συντρέχει επείγον. # Υπόθεση T-71/10 R II.

Διάταξη του Προέδρου του Γενικού Δικαστηρίου της 8ης Απριλίου 2011 – Xeda International κατά Επιτροπής
      (Υπόθεση T-71/10 R II)
      «Αίτηση ασφαλιστικών μέτρων – Οδηγία 91/414/ΕΟΚ – Απόφαση σχετικά με τη μη καταχώριση της ουσίας διφαινυλαμίνη στο παράρτημα I της οδηγίας 91/414 – Νέα αίτηση αναστολής εκτελέσεως – Δεν συντρέχει επείγον»
      1.                     Ασφαλιστικά μέτρα – Αναστολή εκτελέσεως – Απόρριψη της αιτήσεως – Δυνατότητα υποβολής νέας αιτήσεως – Προϋπόθεση – Νέα πραγματικά
            περιστατικά – Έννοια (Άρθρο 278 ΣΛΕΕ· Κανονισμός Διαδικασίας του Γενικού Δικαστηρίου, άρθρο 109) (βλ. σκέψεις 12-13)
      2.                     Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Νέα αίτηση αναστολής εκτελέσεως αποφάσεως περί μη καταχωρίσεως
            δραστικής ουσίας στο παράρτημα I της οδηγίας 91/414 – Υποχρέωση ανακλήσεως των αδειών κυκλοφορίας προϊόντων που περιέχουν
            την εν λόγω ουσία, την οποία έχουν ήδη τηρήσει τα κράτη μέλη – Νομικώς αδύνατη παράταση της προθεσμίας χάριτος για τη διάθεση
            των προϊόντων αυτών – Οικονομική ζημία κατώτερη του ορίου του 10 % που απαιτείται για να χαρακτηρισθεί η ζημία ως σοβαρή –
            Δεν συντρέχει επείγον (Άρθρο 278 ΣΛΕΕ· Κανονισμός Διαδικασίας του Γενικού Δικαστηρίου, άρθρο 109) (βλ. σκέψεις 20-28)
      Αντικείμενο 
      
         
               Αίτηση αναστολής εκτελέσεως της αποφάσεως 2009/859/ΕΚ της Επιτροπής, της 30ής Νοεμβρίου 2009, σχετικά με τη μη καταχώριση
                  της ουσίας διφαινυλαμίνη στο παράρτημα I της οδηγίας 91/414/ΕΟΚ του Συμβουλίου και την ανάκληση των αδειών κυκλοφορίας των
                  φυτοπροστατευτικών προϊόντων που περιέχουν αυτή την ουσία (ΕΕ L 314, σ. 79).
               
            Διατακτικό 
      Ο Πρόεδρος του Γενικού Δικαστηρίου διατάσσει:
      
         
                  1)
               
               
                  
               
               
                  	Απορρίπτει την αίτηση ασφαλιστικών μέτρων. 
               
            
         
                  2)
               
               
                  
               
               
                  	Επιφυλάσσεται ως προς τα δικαστικά έξοδα.